Divlji kesten
Divlji kesten (Aesculus hippocastanum) potiče iz Perzije, a plodovi su nejestivi, no zbog svoje ljepote je omiljeno stablo u parkovima, koje dostiže i starost od 200 godina, a cvjetovi, kora i plodovi se koriste u narodnoj medicini. Naraste do 20 metara s velikim prstenastim listovima koji se sastoje od većinom 7 listića klinastog oblika zajedno sastavljenih. Veliki grozdasti cvatovi stoje u uspravnom položaju i čunjastog su oblika. Cvjetovi su sasvim bijeli ili crveni sa žutim ili crvenim mrljama. Tobolac ploda je bodljikav zeleni omotač u kojem se nalaze 1 do 2 ploda sjajne tamnosmeđe boje s bijelom mrljom. Cvjeta u maju, a plodovi sazrijevaju u septembru i oktobru. Kora drva prilikom sušenja ima miris sličan amonijaku i gorkog je ukusa, a svi dijelovi divljeg kestena su neotrovni.